Katia Cardenal har i flere perioder bodd i Norge. Hun kom hit for første gang i 1990, invitert av Åge Aleksandersen for å delta på en konsert i forbindelse med TV-aksjonen. Da hun i 1996 flyttet til Norge oppmuntret han henne til å oversette Alf Prøysen til spansk, noe som resulterte i flere CD-er og 40 uker på VG-lista i 1999. Hun sang for dronning Sonja under åpningen av Prøysenhuset på Ringsaker i 1997.